Alimentul bun pentru creier care reduce chiar și cu 28 de procente riscul de demență. Face minuni pentru organism și este recomandat de către specialiști pentru consumul zilnic. Despre ce este vorba.
Uleiul de măsline, deși s-a scumpit, este unul dintre cele mai bun alimente pentru creier. Un studiu publicat de JAMA Network Open a dezvăluit legătura dintre consumul acestuia și longevitatea creierului.
O singură lingură de ulei de măsline poate ține la distanță demența. Timp de 28 de ani, au fost evaluați aproape 100.000 de adulți, iar cercetătorii au ajuns la concluzia mai mult de 7 grame consumate zilnic reduc cu 28% riscul de demență.
În plus, acest aliment este inclus și în dietele mediteraneene și în meniurile urmate de oamenii care locuiesc în așa numitele zone albastre, ce au o speranță de viață de până la 100 de ani.
Cercetarea a fost realizată pe un total de 92.383 de oameni, cu o vârstă medie de 56,4 ani, toți profesionişti medicali adulţi din SUA care fuseseră înscriși în una dintre cele două studii de cohortă mari, unul lansat în 1976 şi celălalt în 1986.
Cu toții au primit periodic chestionare, dar informaţiile despre consumul de ulei de măsline au început să fie colectate doar în 1990. Astfel că la final, datele au fost adunate de la 60.582 de femei si 31.801 de bărbați, dându-i la o parte pe cei cu istoric de boli cardiovasculare sau cancer. Iar pe parcursul a 28 de ani, s-au înregistrat doar 4751 de decese cauzate de demență.
„În mod tipic, persoanele care folosesc ulei de măsline pentru gătit sau ca dressing au o calitate mai bună a dietei în general, dar, interesant, am descoperit că asocierea este independentă de acest factor”, a declarat dr. Anne-Julie Tessier conform dcmedical.ro.
Inclusiv Mihail Pautov recomandă uleiul de măsline și recunoaște beneficiile acestuia. „Uleiul de măsline consumat zilnic scade inflamația în corp, inflamație cauzată de tot stilul nostru de viață, în special în ziua de astăzi.
Acest articol sumarizează alte studii și ne spune că există o legătură între consumul mare de ulei de măsline și riscurile mai scăzute de boli cardiovasculare, anumite tipuri de cancer și demență”, a explicat dr. Mihail Pautov pe Tik Tok.